Έργο:		

ΕΓΚΑΤΑΣΤΑΣΗ ΦΩΤΕΙΝΩΝ ΣΗΜΑΤΟΔΟΤΩΝ 
& ΣΥΝΟΔΑ ΕΡΓΑ ΒΕΛΤΙΩΣΗΣ ΚΟΜΒΩΝ ΞΥΛΟΚΕΡΙΖΑΣ	
ΕΛΛΗΝΙΚΗ ΔΗΜΟΚΡΑΤΙΑ
ΔΗΜΟΣ ΚΟΡΙΝΘΙΩΝ
Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ
τμημα εργων & μελετων					
		Προϋπ.:		280.000,00 Ευρώ	( με  Φ.Π.Α. 24 %)	
		Πηγή:		ΣΑΤΑ	
		Κ.Α.:		30/7325.0004	
		Α.Μ.		   8 /2020	

ΤΕΧΝΙΚΗ ΠΕΡΙΓΡΑΦΗ

Η παρούσα μελέτη που συντάχθηκε σύμφωνα με τις διατάξεις του Ν. 4412/16 (ΦΕΚ-147 Α/08-08-16) “Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)” προβλέπει την κατασκευή έργου του ως άνω τίτλου, συνολικής δαπάνης 280.000,00 € (συμπεριλαμβανομένου ΦΠΑ 24 %).

Αναλυτικότερα η  δημοπρατούμενη  δαπάνη του έργου έχει ως εξής:

Άθροισμα Εργασιών	166.293,30	
Γ.Ο. & Ε.Ε. 18,00 % 	29.932,79	
Σύνολο	196.226,09	
Απρόβλεπτα  15 %	29.433,91	
Αναθεωρήσεις	146,45	
Εργολαβικό Αντικείμενο χωρίς ΦΠΑ	225.806,45	
Φ.Π.Α.   24 %	54.193,55	
Εργολαβικό Αντικείμενο με ΦΠΑ	280.000,00	
ΠΡΟΫΠΟΛΟΓΙΣΜΟΣ	280.000,00	

Το έργο χρηματοδοτείται από Πόρους του Δήμου με το ποσό των 280.000,00 €, η δε δαπάνη για το εν λόγω έργο βαρύνει την με Κ.Α. 30/7325.0004 σχετική πίστωση του προϋπολογισμού του οικονομικού έτους 2020 του Δήμου Κορινθίων. 

Συνοπτική Περιγραφή του Έργου
Το φυσικό αντικείμενο του έργου αφορά στην τοποθέτηση φωτεινών σηματοδοτών στην Τ.Κ. Κορίνθου και των απαραίτητων συνοδών έργων, όπως αυτά προβλέπονται από τις υπ’ αριθμ. ΔΟΥ/754/ΦΚ/13-03-2019 εγκεκριμένες μελέτες της Δ/νσης Οδικών Υποδομών (Τμήμα ΣΤ’) του Υπουργείου Υποδομών & Μεταφορών. Αναλυτικότερα οι εργασίες περιγράφονται παρακάτω και αφορούν στην περιοχή Κεχριές, επί της Ε.Ο. Ισθμού – Αρχαίας Επιδαύρου, φωτεινή σηματοδότηση Διάβασης Πεζών, φωτεινή σηματοδότηση και κυκλοφοριακή διαμόρφωση (διαμόρφωση ρείθρων, κατασκευή τοιχίων αντιστήριξης στα όρια απαλλοτρίωσης, κατασκευή πεζοδρομίων, οριζόντια και κατακόρυφη σήμανση,  αναβάθμιση οδοφωτισμού), του κόμβου της Ε.Ο. Ισθμού – Αρχαίας Επιδαύρου με Δημοτική οδό (οδός Απ. Παύλου- είσοδος Κεχρεών. Οι εργασίες, που προβλέπεται να εκτελεστούν, αποσκοπούν στην κάλυψη επειγουσών αναγκών, ώστε να εξασφαλισθεί η οδική ασφάλεια των χρηστών της οδού, άλλα και η ασφάλεια των πεζών, στα πλαίσια του προϋπολογισμού του έργου. Συνοπτικά το φυσικό αντικείμενου του έργου περιλαμβάνει: 
 
•	Χωματουργικές εργασίες για κατασκευή επιχωμάτων, εκσκαφές εδαφών, καθαιρέσεις,  του οδικού άξονα της Ε.Ο. Ισθμού – Αρχαίας Επιδαύρου, στον κόμβο των Κεχρεών και σε μήκος παρέμβασης, 450m περίπου επί της Ε.Ο. 
•	Τεχνικές εργασίες για κατασκευή μικρών τεχνικών έργων (φρεάτια, αγωγοί, κλπ.) όπου απαιτείται, για την απορροή των ομβρίων της Ε.Ο. Ισθμού – Αρχαίας Επιδαύρου.
•	Οριοθέτηση της οδού με κατασκευή τοιχίων αντιστήριξης στο όριο απαλλοτρίωσης της Ε.Ο. Ισθμού – Αρχαίας Επιδαύρου, λόγω υψομετρικής διαφοράς, 
•	Κατασκευή πεζοδρομίων, ελαχίστου πλάτους 1,50m, εκατέρωθεν της Ε.Ο. Ισθμού – Αρχαίας Επιδαύρου και σε μήκος παρέμβασης, 450m περίπου επί της Ε.Ο. Στόχος της κατασκευής των πεζοδρομίων αυτών είναι η εξασφάλιση της προσβασιμότητας των πεζών στον κόμβο και η διασύνδεση (μέσω των πεζοδρομίων) του κόμβου με πολυσύχναστα σημεία χρήσης των πεζών (παραλία, αρχαιολογικός χώρος κ.α.).  
•	Εργασίες οδοστρωσίας επί της Ε.Ο. Ισθμού – Αρχαίας Επιδαύρου στα τμήματα της οδού, που θα τοποθετηθεί δίκτυο ομβρίων,καθώς και όπου αλλού απαιτηθεί.  
•	Εργασίες σήμανσης-ασφάλισης με α) τοποθέτηση νέων πινακίδων, β) διαγράμμιση των τμήματων που θα εκτελεσθούν εργασίες.
•	Εργασίες τοποθέτησης φωτεινών σηματοδοτών στον κόμβο της εισόδου του οικισμού Κεχρεών, επί της Ε.Ο. Ισθμού – Αρχαίας Επιδαύρου (φωτεινή σηματοδότηση Διάβασης Πεζών) 
•	Εργασίες αποξήλωσης, συντήρησης, αναβάθμισης (ενεργειακής και φωτοτεχνικής) με τοποθέτηση νέων φωτιστικών σωμάτων τύπου “LED” και επανεγκατάστασης  ηλεκτροφωτισμού σε όλο το μήκος παρέμβασης της Ε.Ο.  

Παρατηρήσεις
Δεν θα εκτελούνται εργασίες πριν τη σύμφωνη γνώμη της Υπηρεσίας επί των προαπαιτούμενων στοιχείων (υποβολή προμέτρησης, κατασκευαστικών σχεδίων, τεχνικών χαρακτηριστικών υλικών κλπ.).  Ο ανάδοχος είναι υποχρεωμένος να επεμβαίνει άμεσα σε περίπτωση έκτακτης ανάγκης αποκατάστασης της οδού, όταν ειδοποιηθεί από την Υπηρεσία ή Τμήμα Τροχαίας της περιοχής. Ειδική μνεία γίνεται στη φωτογραφική αποτύπωση των θέσεων εκτέλεσης εργασιών πριν και μετά την αποκατάσταση. Το υλικό αυτό θα χρησιμοποιηθεί στις επιμετρήσεις και θα περιληφθεί στο Μητρώο του έργου.  Ιδιαίτερα δεν θα εκτελείται καμία εργασία εάν δεν έχει αποτυπωθεί η υφισταμένη κατάσταση.  Τα κατασκευαστικά σχέδια (οριζοντιογραφία, μηκοτομή, κατά πλάτος τομή, φωτοτεχνική μελέτη, σχέδια λεπτομερειών), που θα απαιτηθούν, σύμφωνα με τα ανωτέρω αναφερόμενα, καθώς και οποιαδήποτε άλλη μικρής κλίμακας μελέτη – κατασκευαστικό σχέδιο ζητηθεί, θα συνταχθεί αδαπάνως, στα πλαίσια της έντεχνης εκτέλεσης του έργου. Η έγκριση ή έγγραφη σύμφωνη γνώμη της Υπηρεσίας θα προηγηθεί των προς εκτέλεση εργασιών

		ΘΕΩΡΗΘΗΚΕ & ΕΓΚΡΙΘΗΚΕ	
Κόρινθος, 15-04-2020	Κόρινθος, 15-04-2020	
Οι Συντάξαντες	Ο Δ/ντης Τεχνικών Υπηρεσιών	

		
Νικόλαος Κουϊνης	Ιωάννης Σωτ. Τσολάκης	Ιωάννης Καραΐσκος	
Πολιτικός Μηχανικός ΤΕ	Μηχανολόγος Μηχανικός MSc	Πολιτικός Μηχανικός